               EUROOPAN KOMISSIO
            Bryssel 8.5.2017
            COM(2017) 215 final
            2017/0092(NLE)
            Ehdotus
            NEUVOSTON PÄÄTÖS
            seitivarojen säilyttämisestä ja hallinnoinnista keskisellä Beringinmerellä tehdyn yleissopimuksen osapuolten kokouksessa Euroopan unionin puolesta esitettävästä kannasta ja päätöksen 11724/12 kumoamisesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Puola on sopimuspuolena seitivarojen säilyttämisestä ja hallinnoinnista keskisellä Beringinmerellä tehdyssä yleissopimuksessa, jäljempänä ’Beringinmeren yleissopimus’. Liittymisasiakirjan
                  1
                6 artiklan 9 kohdan mukaan unioni hoitaa uusien jäsenvaltioiden kolmansien maiden kanssa tekemiä kalastussopimuksia liittymispäivästä alkaen, ja unionin olisi pantava täytäntöön kaikki mainitun yleissopimuksen nojalla tehtävät päätökset.

               Beringinmeren yleissopimuksen puitteissa osapuolten vuosikokous vastaa sellaisen kansainvälisen järjestelyn toteuttamisesta, jonka tarkoituksena on yleissopimusalueen seitivarojen säilyttäminen, hallinnointi ja optimaalinen hyödyntäminen. Yleissopimuksen tavoitteena on myös palauttaa Beringinmeren seitivarat tasolle, joka mahdollistaa niistä saatavan kestävän enimmäistuoton, sekä kerätä ja tarkastella Beringinmeren seitivaroja ja muita meren elollisia luonnonvaroja koskevaa asiatietoa.

               Euroopan unionin toiminnasta tehdyn sopimuksen 218 artiklan 9 kohdan mukaisesti kanta, joka esitetään unionin puolesta alueellisissa kalastuksenhoitojärjestöissä silloin, kun niiden on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan niiden institutionaalisia rakenteita, on hyväksyttävä neuvoston päätöksellä komission ehdotuksesta.

               Alueellisissa kalastuksenhoitojärjestöissä esitettävä kanta määritetään nykyisin kaksiportaisella menettelyllä. Unionin kantaa koskevat monivuotiset pääperiaatteet ja suuntaviivat esitetään neuvoston päätöksessä, ja kantaa mukautetaan ennen kutakin vuosikokousta komission epävirallisilla asiakirjoilla, joista keskustellaan neuvoston työryhmässä.

               Beringinmeren yleissopimuksen puitteissa esitettävää unionin kantaa on 29. kesäkuuta 2012 tehdyn neuvoston päätöksen 11724/12 mukaisesti tarkasteltava uudelleen ennen vuoden 2016 vuosikokousta. Sen vuoksi tämän ehdotuksen tarkoituksena on määrittää Beringinmeren yleissopimuksen puitteissa esitettävä unionin kanta kaudelle 2017–2021 ja siten korvata 29. kesäkuuta 2012 tehty neuvoston päätös 11724/12, joka kattaa kauden 2012–2016.

               •Yhdenmukaisuus muiden alaa koskevien politiikkojen säännösten kanssa

               Tällä tarkistuksella pyritään ottamaan mukaan uuden yhteisen kalastuspolitiikan periaatteet ja suuntaviivat, joista säädetään Euroopan parlamentin ja neuvoston asetuksessa (EU) N:o 1380/2013
                  2
               , sekä myös ottamaan huomioon yhteisen kalastuspolitiikan ulkoista ulottuvuutta käsittelevän komission tiedonannon
                  3
                tavoitteet. Lisäksi unionin kanta on mukautettu vastaamaan Lissabonin sopimusta.

               Seuraavassa esitettyyn kantaan sisältyy nykyisten kantojen tavoin yleisiä periaatteita ja suuntaviivoja, ja siinä on otettu tarvittavassa määrin huomioon Beringinmeren yleissopimuksen erityispiirteet. Lisäksi siihen on jäsenvaltioiden esittämän pyynnön mukaisesti lisätty vakiomenettely unionin kannan vuosittaista tarkentamista varten.

               Puolan tasavalta valtuutettiin 11. huhtikuuta 2016 annetulla neuvoston päätöksellä 7277/16 neuvottelemaan unionin edun mukaisesti Beringinmeren yleissopimuksen muuttamisesta siten, että unionista voisi tulla kyseisen yleissopimuksen sopimuspuoli. Tätä valtuutusta toteutetaan parhaillaan. Kun unioni hyväksytään Beringinmeren yleissopimuksen täysivaltaiseksi sopimuspuoleksi, Puolan tasavalta luopuu jäsenyydestään yleissopimuksessa.

               •Yhdenmukaisuus unionin muiden politiikkojen kanssa

               Ei sovelleta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Seuraava päätös perustuu Euroopan unionin toiminnasta tehtyyn sopimukseen ja erityisesti sen 43 artiklan 2 kohtaan yhdessä sen 218 artiklan 9 kohdan kanssa, jossa määrätään, että neuvosto tekee komission ehdotuksesta päätöksen sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia. Tätä sovelletaan kantaan, jonka komissio esittää unionin puolesta Beringinmeren yleissopimuksen osapuolten kokouksessa.

               Euroopan parlamentin ja neuvoston asetus (EU) N:o 1380/2013 on oikeusperusta, jossa vahvistetut periaatteet olisi otettava huomioon tässä kannassa.

               Seuraava päätös korvaa 29. kesäkuuta 2012 tehdyn neuvoston päätöksen 11724/12, joka kattaa kauden 2012–2016.

               •Toissijaisuusperiaate (jaetun toimivallan osalta)

               Ei sovelleta.

               •Suhteellisuusperiaate

               Ei sovelleta.

               •Toimintatavan valinta

               Euroopan unionin toiminnasta tehdyn sopimuksen 218 artiklan 9 kohdan mukaisesti kanta, joka esitetään unionin puolesta alueellisissa kalastuksenhoitojärjestöissä silloin kun niiden on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan niiden institutionaalisia rakenteita, on määritettävä neuvoston päätöksellä komission ehdotuksesta.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

               Ei sovelleta.

               •Sidosryhmien kuuleminen

               Ei sovelleta.

               •Asiantuntijatiedon keruu ja käyttö

               Ei sovelleta.

               •Vaikutustenarviointi

               Ei sovelleta.

               •Sääntelyn toimivuus ja yksinkertaistaminen

               Ei sovelleta.

               •Perusoikeudet

               Ei sovelleta.

               4.TALOUSARVIOVAIKUTUKSET

                  Ei sovelleta.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Ei sovelleta.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ei sovelleta.

               2017/0092 (NLE)

               Ehdotus

               NEUVOSTON PÄÄTÖS

               seitivarojen säilyttämisestä ja hallinnoinnista keskisellä Beringinmerellä tehdyn yleissopimuksen osapuolten kokouksessa Euroopan unionin puolesta esitettävästä kannasta ja päätöksen 11724/12 kumoamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin toiminnasta tehdyn sopimuksen 38 artiklassa yhdessä sen 39 artiklan 1 kohdan d alakohdan kanssa määrätään, että yhtenä yhteisen kalastuspolitiikan tavoitteena on varmistaa tarvikkeiden saatavuus.

               (2)Euroopan parlamentin ja neuvoston asetuksen (EU) N:o 1380/2013
                  4
                2 artiklan mukaan yhteisellä kalastuspolitiikalla on varmistettava, että kalastus- ja vesiviljelytoimet ovat ekologisesti kestäviä pitkällä aikavälillä, niitä hoidetaan johdonmukaisesti taloudellisten, sosiaalisten ja työllisyyteen liittyvien etujen saavuttamista koskevien tavoitteiden kanssa ja että ne parantavat elintarvikkeiden saatavuutta. Siinä edellytetään myös, että unioni soveltaa kalastuksenhoitoon ennalta varautuvaa lähestymistapaa ja pyrkii varmistamaan, että meren elollisia luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi siinä edellytetään, että unioni pyrkii toteuttamaan parhaisiin käytettävissä oleviin tieteellisiin lausuntoihin perustuvia hoito- ja säilyttämistoimenpiteitä, joilla edistetään valikoivampiin pyyntimenetelmiin liittyviä kalastusmenetelmiä, tahattomien saaliiden välttämistä ja vähentämistä niin pitkälle kuin mahdollista, meriekosysteemiin ja kalavaroihin vain vähän vaikuttavaa kalastusta sekä poisheittämisen asteittaista lopettamista. Asetuksen (EU) N:o 1380/2013 28 artiklassa säädetään erityisesti, että unioni soveltaa mainittuja periaatteita ulkosuhdepolitiikassaan.

               (3)Puola on sopimuspuolena seitivarojen säilyttämisestä ja hallinnoinnista keskisellä Beringinmerellä tehdyssä yleissopimuksessa, jäljempänä ’Beringinmeren yleissopimus’. Unioni ei ole yleissopimuksen sopimuspuoli. Liittymisasiakirjan
                  5
                6 artiklan 9 kohdan mukaan unioni hoitaa uusien jäsenvaltioiden kolmansien maiden kanssa tekemiä kalastussopimuksia liittymispäivästä alkaen, ja unionin olisi pantava täytäntöön kaikki mainitun yleissopimuksen nojalla tehtävät päätökset.

               (4)Puolan tasavalta valtuutettiin 11 päivänä huhtikuuta 2016 annetulla neuvoston päätöksellä 7277/16 neuvottelemaan unionin edun mukaisesti Beringinmeren yleissopimuksen muuttamisesta siten, että unionista voisi tulla yleissopimuksen sopimuspuoli. Tätä valtuutusta toteutetaan parhaillaan. Kun unioni hyväksytään Beringinmeren yleissopimuksen täysivaltaiseksi sopimuspuoleksi, Puolan tasavalta luopuu jäsenyydestään yleissopimuksessa.

               (5)Neuvosto hyväksyi 10 päivänä heinäkuuta 2012 päätöksen 11724/12 seitivarojen säilyttämisestä ja hallinnoinnista keskisellä Beringinmerellä tehdyn yleissopimuksen puitteissa Euroopan unionin puolesta omaksuttavasta kannasta.

               (6)Päätöksessä 11724/12 säädetään, että siinä vahvistettua kantaa tarkistetaan viimeistään vuonna 2016 ennen Beringinmeren yleissopimuksen osapuolten kokousta. Sen vuoksi on aiheellista kumota päätös 11724/12 ja korvata se uudella päätöksellä.

               (7)Ottaen huomioon, että Beringinmeren yleissopimusalueen seitivarat ovat muutostilassa, ja unionin kannassa on siksi otettava huomioon viimeaikainen kehitys sekä ennen osapuolten vuosikokousta tai sen aikana esitetyt uudet tilastolliset, biologiset ja muut tiedot, on SEU-sopimuksen 13 artiklan 2 kohdassa määrättyä unionin toimielinten keskenään tekemän vilpittömän yhteistyön periaatetta noudattaen vahvistettava menettelyt unionin kannan vuosittain tehtävää tarkentamista varten.

               (8)Koska EU ei ole Beringinmeren yleissopimuksen osapuoli, Puolan tasavalta edustaa EU:ta Beringinmeren yleissopimuksen osapuolten vuosikokouksessa. Tämä päätös on sen vuoksi osoitettu Puolan tasavallalle.

               (9)EU:n liityttyä Beringinmeren yleissopimukseen komissio edustaa SEUT-sopimuksen 218 artiklan ja 3 artiklan 1 kohdan mukaan EU:ta Beringinmeren yleissopimuksen osapuolten vuosikokouksessa. Sen vuoksi tämä päätös on kyseisestä hetkestä alkaen osoitettu komissiolle,

               ON HYVÄKSYNYT TÄMÄN PÄÄTÖKSEN:

               1 artikla

               Beringinmeren yleissopimuksen osapuolten vuosikokouksessa, silloin kun sen on annettava säädöksiä, joilla on oikeusvaikutuksia, esitettävä Euroopan unionin kanta määritetään liitteessä I.

               2 artikla

               Beringinmeren yleissopimuksen osapuolten vuosikokouksessa esitettävän Euroopan unionin kannan vuosittainen tarkentaminen suoritetaan liitteen II mukaisesti.

               3 artikla

               1.
                     Komission ehdotuksesta neuvosto arvioi ja tarvittaessa tarkistaa liitteessä I määritettyä unionin kantaa ennen vuonna 2022 pidettävää Beringinmeren yleissopimuksen osapuolten vuosikokousta.

               2.
                     Jos EU liittyy Beringinmeren yleissopimukseen, tämän artiklan 1 kohtaa sovelletaan edelleen mainitussa kohdassa määritetyn ajanjakson loppuun asti.

               4 artikla

               Kumotaan päätös 11724/12.

               5 artikla

               1.
                     Tämä päätös on osoitettu Puolan tasavallalle.

               2.
                     Edellä 3 artiklan 2 kohdassa tarkoitetuissa olosuhteissa tämä päätös on osoitettu Euroopan komissiolle, joka edustaa EU:ta Beringinmeren yleissopimuksen osapuolten vuosikokouksessa.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 236, 23.9.2003, s. 33.

                     (2)
                  Euroopan parlamentin ja neuvoston asetus (EU) N:o 1380/2013 yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (3)
                  KOM(2011) 424, 13.7.2011.

                     (4)
                  Euroopan parlamentin ja neuvoston asetus (EU) N:o 1380/2013 yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (5)
                  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).

    ---documentbreak---

               EUROOPAN KOMISSIO
            Bryssel 8.5.2017
            COM(2017) 215 final
            LIITTEET
            asiakirjaan
            Ehdotus NEUVOSTON PÄÄTÖKSEKSI
            seitivarojen säilyttämisestä ja hallinnoinnista keskisellä Beringinmerellä tehdyn yleissopimuksen osapuolten kokouksessa Euroopan unionin puolesta esitettävästä kannasta ja päätöksen 11724/12 kumoamisesta

               LIITE I

               Unionin kanta Beringinmeren yleissopimuksen osapuolten vuosikokouksessa

               (1)Periaatteet

               Beringinmeren yleissopimuksen puitteissa unioni

               a)
                     varmistaa, että Beringinmeren yleissopimuksen osapuolten vuosikokouksessa hyväksytyt toimenpiteet ovat niiden tavoitteiden mukaisia, joihin unioni pyrkii yhteisellä kalastuspolitiikalla erityisesti soveltamalla ennalta varautuvaa lähestymistapaa ja asetuksen (EU) N:o 1380/2013 2 artiklan 2 kohdassa vahvistettuja kestävän enimmäistuoton mahdollistavia tasoja, ekosysteemilähtöisen lähestymistavan käytön edistämiseksi kalastuksenhoidossa ja kalastustoiminnan ympäristövaikutusten rajoittamiseksi, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeille aiheutuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

               b)
                     varmistaa, että Beringinmeren yleissopimuksen osapuolten vuosikokouksessa hyväksytyt toimenpiteet ovat Beringinmeren yleissopimuksen tavoitteiden mukaisia;

               c)
                     varmistaa, että Beringinmeren yleissopimuksen osapuolten vuosikokouksessa hyväksytyt toimenpiteet ovat kansainvälisen oikeuden mukaisia, erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen, aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen mukaisia;

               d)
                     tukee kantoja, jotka ovat johdonmukaisia muissa alueellisissa kalastuksenhoitojärjestöissä ja tapauksen mukaan saman alueen meriä koskevien alueellisten yleissopimusten yhteydessä esitettävien kantojen kanssa;

               e)
                     pyrkii saavuttamaan synergiaa unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, ympäristön, kaupan, kehityksen sekä tutkimuksen ja innovoinnin aloilla;

               f)
                     varmistaa unionin kansainvälisten sitoumusten noudattamisen;

               g)
                     noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettua tiedonantoa koskevia neuvoston päätelmiä
                  1
               ;

               h)
                     pyrkii luomaan tasapuoliset toimintaedellytykset unionin laivastolle yleissopimusalueella samojen periaatteiden ja vaatimusten perusteella, joita sovelletaan unionin lainsäädännön mukaan, sekä edistämään suositusten yhdenmukaista täytäntöönpanoa.

               (2)Suuntaviivat

               Unioni pyrkii tapauksen mukaan tukemaan sitä, että Beringinmeren yleissopimuksen osapuolten vuosikokous hyväksyy seuraavat toimet:

               a)
                     Beringinmeren yleissopimuksen alueella toteutettavat parhaisiin käytettävissä oleviin tieteellisiin lausuntoihin perustuvat kalavarojen säilyttämis- ja hoitotoimenpiteet, Beringinmeren yleissopimuksen osapuolten säätelemiä lajeja koskevat suurimmat sallitut saaliit (TACit) ja kiintiöt mukaan luettuina. Liikakalastuksesta kärsivien kantojen kohdalla voidaan tarvittaessa harkita erityistoimenpiteitä kantojen elvyttämiseksi;

               b)
                     seuranta-, valvonta- ja tarkkailutoimenpiteet Beringinmeren yleissopimuksen alueella, jotta voidaan lisätä valvonnan tehokkuutta sekä yhdenmukaisuutta Beringinmeren yleissopimuksen puitteissa toteutettujen toimenpiteiden kanssa;

               c)
                     tehostetut toimenpiteet LIS-kalastuksen ehkäisemiseksi, torjumiseksi ja poistamiseksi Beringinmeren yleissopimuksen alueella;

               d)
                     toimenpiteet haavoittuvien meriekosysteemien suojelemiseksi Beringinmeren yleissopimuksen alueella YK:n yleiskokouksen päätöslauselmien mukaisesti;

               e)
                     yhteisten toimintamallien kehittäminen muiden alueellisten kalastuksenhoitojärjestöjen kanssa;

               f)
                     muut tekniset toimenpiteet Beringinmeren yleissopimuksen puitteissa perustetun tieteellis-teknisen komitean lausuntojen perusteella.

               LIITE II

               Beringinmeren yleissopimuksen osapuolten vuosikokouksessa

               esitettävän unionin kannan vuosittain tehtävä tarkennus

               Ennen jokaista Beringinmeren yleissopimuksen osapuolten vuosikokousta toteutetaan tarvittavat toimet, jotta unionin puolesta esitettävässä kannassa voidaan ottaa huomioon uusimmat Euroopan komissiolle toimitetut tilastolliset, biologiset ja muut merkitykselliset tiedot liitteessä I esitettyjen periaatteiden ja suuntaviivojen mukaisesti.

               Tätä tarkoitusta varten Euroopan komissio toimittaa neuvostolle tai sen valmisteluelimille riittävän aikaisin ennen Beringinmeren yleissopimuksen osapuolten kutakin vuosikokousta kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet keskustelua ja hyväksymistä varten.

               Jos myöhemmissä kokouksissa, mukaan lukien paikalla pidettävät kokoukset, on mahdotonta päästä yhteisymmärrykseen unionin kannassa huomioon otettavista uusista seikoista, asia siirretään neuvoston tai sen valmisteluelinten käsiteltäväksi.

                     (1)
                  Ks. asiakirja 7086/12 PECHE 66.